CELEX: 62008CN0020
Language: mt
Date: 2008-01-22 00:00:00
Title: Kawża C-20/08: Appell ippreżentat fit- 22 ta' Jannar 2008 minn Enercon GmbH kontra s-sentenza tal-Qorti tal-Prim'Istanza (Il-Ħames Awla), mogħtija fil- 15 ta' Novembru 2007 , fil-kawża T-71/06 Enercon GmbH vs L-Uffiċċju għall-Armonizzazzjoni fis-Suq Intern (Trademarks u Disinni)

29.3.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 79/19
            
         Appell ippreżentat fit-22 ta' Jannar 2008 minn Enercon GmbH kontra s-sentenza tal-Qorti tal-Prim'Istanza (Il-Ħames Awla), mogħtija fil-15 ta' Novembru 2007, fil-kawża T-71/06 Enercon GmbH vs L-Uffiċċju għall-Armonizzazzjoni fis-Suq Intern (Trademarks u Disinni)
   (Kawża C-20/08)
   (2008/C 79/33)
   Lingwa tal-kawża: Il-Ġermaniż
   Partijiet
   
      Appellanta: Enercon GmbH (rappreżentanti: R. Böhm u U. Sander, Rechtsanwälte)
   
      Parti l-oħra fil-kawża: L-Uffiċċju għall-Armonizzazzjoni fis-Suq Intern (Trademarks u Disinni)
   Talbiet ta' l-appellanti
   
               —
            
            
               Tannulla s-sentenza tal-Qorti tal-Prim'Istanza (Il-Ħames Awla) tal-15 ta' Novembru 2007 (Kawża T-71/06);
            
         
               —
            
            
               Tilqa' t-talbiet magħmula fl-ewwel istanza;
            
         
               —
            
            
               Sussidjarjament, tirrinvija l-kawża quddiem il-Qorti tal-Prim'Istanza;
            
         
               —
            
            
               Tikkundanna lill-UASI għall-ispejjeż fiż-żewġ istanzi.
            
         Aggravji u argumenti prinċipali
   Bl-ewwel aggravju, l-appellanta tinvoka ksur ta' l-obbligu ta' motivazzjoni skond l-Artikolu 73 tar-Regolament dwar it-trademark Komunitarja. La fid-deċiżjoni tal-Bord ta' l-Appell u lanqas fis-sentenza appellata tal-Qorti tal-Prim'Istanza ma ġew ippreżentati sejbiet jew spjegazzjonijiet fir-rigward tal-forom li l-UASI jew il-Qorti tal-Prim'Istanza qiesu bħala komuni fis-suq u b'liema modi l-forma li għaliha saret applikazzjoni għal reġistrazzjoni għandha tkun differenti mill-forom komuni fis-suq sabiex titqies bħala distintiva. Fin-nuqqas ta' tali sejbiet jew spjegazzjonijiet ma jistax jiġu mifhum kif l-UASI jew il-Qorti tal-Prim'Istanza setgħu jikkonkludu li l-forma li għaliha saret applikazzjoni għal reġistrazzjoni ma kinitx distintiva.
   Permezz tat-tieni aggravju tagħha, l-appellanta tallega li l-Artikolu 7(1)(b) tar-Regolament dwar it-trademark Komunitarja ġie miksur minħabba evalwazzjoni tan-natura distintiva li, fin-nuqqas ta' dikjarazzjoni tal-bażi fattwali għad-deċiżjoni tagħha, setgħet biss tirriżulta minn distorsjoni mill-Qorti tal-Prim'Istanza tal-fatti ppreżentati quddiemha, kwistjoni li tista' tiġi mistħarrġa mill-Qorti tal-Ġustizzja. Bil-kontra tal-fehma tal-Qorti tal-Prim'Istanza fis-sentenza appellata, l-appellanta tallega li l-forma li għaliha saret applikazzjoni għal reġistrazzjoni hija distintiva peress li hija konsiderevolment differenti mill-forom normali li jinstabu fis-suq u mhijiex sempliċement varjanti ta' dawn il-forom. Fost il-pubbliku rilevanti l-forma li għaliha saret applikazzjoni għal reġistrazzjoni tista' tingħaraf u fil-fatt tingħaraf bħala indikazzjoni ta' oriġini indipendentement mill-użu tagħha u mingħajr iktar mistoqsijiet jew ħsieb.